Etter fusjon med Noratom endret selskapet navn til Noratom-Norcontrol i juni 1967, med Kongsberg Våpenfabrikk og Elektrisk Bureau som hovedaksjonærer. Noratom overtok eierandelene til Norsk Hydro og Kongsberg Våpenfabrikk.miniatyr|Historievegg for NORCONTROL slik den er satt opp for å minne nye ingeniører om selskapets historie på utviklingsavdelingen i tredje etasje på Bekkajordet 6. De første produktene som ble utviklet var relatert til skipsautomasjon (brokontroll og alarmsystemer som etterhvert fikk produktnavnene AutoChief og DataChief). Etter det ble det utviklet integrerte løsninger samt navigasjonssystemer (DataBridge). Disse produktene ble senere videreutviklet til simulatorsystemer, havneovervåkning (VTMS/VTS) og flyplassovervåkning (ATC). Norcontrols første produkt var et brokontrollsystem for fjernmanøvrering av hovedmotor (fjernstyrer turtall og dreieretning på hovedmotoren automatisk fra en hendel på broen). Dette produktet fikk navnet AutoChief og første leveranse var til M/S Høegh Belle i 1967. miniatyr|AutoChief var NORCONTROLS første produkt. På bildet ser man "shop-test" på en 16.000 HK Horten Sulzer ved Horten Verft i 1967 som pressen behørig dekket (man kan se Jan P. Jahnsen fra NRK Dagsrevyen i bakgrunnen). Norcontrol utviklet samtidig et alarm- og monitoreringssystem som en del av et konsept for å redusere vaktbemanningen i maskinrommet. I første omgang var målet å redusere til en mann (E1) og i neste omgang til et vaktfritt maskinrom (E0). Dette ble gjort parallelt med at Stiftelsen Det Norske Veritas introduserte E0-klassen (Engine Room Zero), av SOLAS betegnet som Unmanned Machinery Space (UMS). Produktet fikk navnet DataChief og ble første gang installert på skipet M/S Tartar i 1968. Det ble i samme tidsrom også utviklet og levert nivåmålesystem til fire skip bygget på Uddevallavarvet i Sverige.miniatyr|Regnemaskinsbasert skipsautomatisering fra NORCONTROL på M/S Taimyr.